# Nimfeals

Les nimfeals (Nymphaeales) són un ordre de plantes angiospermes. L'actual sistema APG IV de classificació de les angiospermes situa aquest ordre dins del clade de les angiospermes basals i s'hi inclouen tres famílies amb unes 110 espècies agrupades en 8 gèneres. Són entre les angiospermes més antigues, se n'han trobat fòssils de fins al Cretaci inferior. La seva distribució és cosmopolita.

## Descripció

Són plantes aquàtiques, segons les espècies les fulles i les flors poden surar sobre l'aigua, estar submergides o restar fora de l'aigua. Les fulles es disposen generalment en espiral, el fruit madura sota l'aigua, fins i tot en els casos d'espècies amb flors aèries, i les llavors són operculades i la dispersió és fa per hidrocòria.

## Taxonomia

Aquest ordre va ser descrit per primer cop l'any 1820 a l'obra O přirozenosti Rostlin : obsahugjej gednánj o žiwobytj rostlin pro sebe a z ohledu giných žiwoků, podlé stawu nyněgss ylo znanj, pýtwn rostlin : názwoslowj audů, hospodářstwj gegich, rozssjřenj po semi a způsob rostlinář zřjditi a zacowati pels botànics Friedrich von Berchtold (1781 – 1876) i Jan Svatopluk Presl (1791 – 1849).

### Famílies

A la classificació del vigent sistema APG IV (2016), dins de l'ordre de les nimfeals hi ha les tres famílies següents:
* Hydatellaceae U.Hamann
* Cabombaceae Rich. ex A.Rich.
* Nymphaeaceae Salisb.

## Filogènia

Aquest cladograma es basa en l'APG IV, mostra la situació basal de les nimfeals:
| angiosperms | Amborellales Nymphaeales Hydatellaceae Cabombaceae Nymphaeaceae Austrobaileyales Mesangiospermes Magnòlides Chloranthales Monocotiledònies Ceratophyllales Eudicotiledònies |

## Història taxonòmica
### Sistema APG

La primera versió del sistema de classificació APG (1998) no va reconèixer l'ordre de les nimfeals, va deixar les famílies de les Nymphaeaceae, que incloia Cabombaceae, sense adscripció a cap ordre. A la segona versió, APG II (2003) es va mantenir la mateixa situació. La tercera versió, APG III (2009), va reconèixer l'ordre de les nimfeals format per 3 famílies, Nymphaeaceae, Cabombaceae que es va separar de l'anterior, i Hydatellaceae, que abans era a les poals. A la quarta versió, APG IV (2016), no ni va haver canvis pel que fa a les famílies que formen part de les nimfeals.

### Altres sistemes
#### Cronquist

El sistema Cronquist de 1981 reconeixia aquest ordre però amb una cinrcumscripció de cinc famílies:
* Barclayaceae
* Cabombaceae
* Ceratophyllaceae
* Nelumbonaceae
* Nymphaeaceae

#### Takhtajan

Al sistema Takhtajan (1997), l'ordre de les nimfeals contenia tres famílies, i era dins del superordre Nymphaeanae que formava part de la subclasse Nymphaeidae:
* Nupharaceae
* Nymphaeaceae
* Barclayaceae

## Usos

Algunes espècies de la família de les nimfeàcies tenen rizomes i llavors comestibles. Altres, especialment dins els gèneres Nuphar, Nymphaea i Victoria tenen usos com a ornamentals per les seves fulles i flors.

## Referències

* 1 2 Byng et alii., 2016, p. 14.
* ↑ Shen et alii, 2023, p. 2.
* 1 2 «NYMPHAEALES Dumortier» (en anglès). Angiosperm Phylogeny Website, version 14, 01-07-2017. [Consulta: 3 gener 2024].
* 1 2 «Nymphaeales» (en anglès). Encyclopædia Britannica. Encyclopædia Britannica, Inc.. [Consulta: 3 gener 2024].
* ↑ «Nymphaeales Salisb. ex Bercht. & J. Presl» (en anglès). Tropicos. Missouri Botanical Garden. [Consulta: 4 gener 2024].
* ↑ Byng et alii., 2016, p. 3,14.
* ↑ Cole, Theodor C. H.; Hilger, Hartmut H.; Stevens, Peter «Angiosperm phylogeny poster – Flowering plant systematics» (en anglès). PeerJ Preprints, 2019, pàg. 1. DOI: 10.7287/peerj.preprints.2320.
* ↑ The Angiosperm Phylogeny Group, 1998, p. 538.
* ↑ Bremer et alii., 2003, p. 416.
* ↑ Bremer et alii., 2009, p. 107.
* ↑ Byng et alii., 2016, p. 19.
* ↑ Cronquist, 1981, p. XIII.
* ↑ Takhtajan, 1997, p. 11.
* ↑ Simpson, 2019, p. 195.

## Bibliografia

* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 5-2016. DOI: 10.1111/boj.12385.
* Shen, Zhiguo; Ding, Xin; Cheng, Jianming; Wu, Fangfang; Yin, Hengfu; Wang, Minyan «Phylogenetic studies of magnoliids: Advances and perspectives» (en anglès). Frontiers in Plant Science, 1-2023, pàg. 132-333. DOI: 10.3389/fpls.2022.1100302.
* The Angiosperm Phylogeny Group «An Ordinal Classification for the Families of Flowering Plants.». Annals of the Missouri Botanical Garden, vol. 85, n. 4, 1998, pàg. 531-552. DOI: 10.2307/2992015.
* Bremer, Birgitta; Bremer, Kåre; Chase, Mark W.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG II». Botanical Journal of the Linnean Society, vol. 141, n. 4, 28-03-2003, pàg. 399-436.
* Bremer, Birgitta; Bremer, Kåre; Chase, Mark W.; Fay, Michael F.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, vol. 161, n. 2, 19-10-2009, pàg. 105-121. DOI: 10.1111/j.1095-8339.2009.00996.x.
* Cronquist, Arthur. An integrated system of classification of flowering plants (en anglès). Nova York: Columbia UNiversity Press, 1981. ISBN 0-231-03880-1.
* Takhtajan, Armen Leonovich. Diversity and Classification of Flowering Plants (en anglès). Nova York: Columbia Univertity Press, 1997. ISBN 0-231-10098-1.
* Simpson, Michael G. Plant Systematics (en anglès). 3a. ed.. Academic Press, 2019. ISBN 978-0-12-812628-8.